За А репрезентацију Западне Немачке дебитовао је 12. децембра 1987. године против Бразила (1:1), а први гол је постигао 27. априла 1988. у мечу са Швајцарском (1:0). Играо је на три европска (1988. – треће место, 1992. – вицешампион Европе, 1996. – шампион Европе; капитен тима и члан идеалне поставе) и три светска првенства (1990. – шампион света и члан идеалне поставе, 1994. – четвртфинале, 1998. – четвртфинале; капитен тима). На шампионатима света је одиграо 17 утакмица и постигао укупно 11 голова, што га чини трећим најефикаснијим Немцем, после Мирослава Клосеа и Герда Милера. Уједно је први фудбалер који је постигао голове на три различита европска првенства.